همین یردن تاپیلمیش و همین دؤوره عایید اوْلان واننانین اۆزرینده ده قویونلارین شکیللری واردیر (بریتانیا موزه ییینین اکسپوناتی‌دیر). اوْلا بیل‌سین کی، بۇ واننا ایناننا (ایشتار) تانریجاسینا عبادت زامانی ایشلنیلیردی. شکیل‌ده قامیش اوینین یانینا یاخینلاشان قویونلار چکیلمیش‌دیر. اوْرادا داها ایکی قوزو واردیر. بۇ شکی‌لی یالنیز واننانی اۇجا یرده قویان‌دا یاخشی گؤرمک اوْلور. بونا گؤره ده اوْلا بیل‌سین کی، اوْ تاپیناقلاردا (مبدلرده) عبادت زامانی ایشلنیلیب. شکیل‌ده قامیشلاردان قۇرولموش او - اۇروک‌دا ایناننا ایلاهه‌سینین رمزی اوْلموش‌دور. اوْلا بیل‌سین کی، بۇ قویونلار ایناننا تانریجاسینا تابع اوْلان، و اوْنون گؤستردیی یوللا گئدن اینسانلاری تجسّوم ادیر. دمه‌لی بۇ جور اینانجلار هله ا.ا. ۴-جو مینیل‌لیک‌ده اوْلموش‌دور و سومرلردن باشقا خالقلارا کچمیش‌دیر.